stanford-oval/wikipedia huggingface dataset:
קינג קרימזון
היסטוריה > שנות ה-90

בשנת 1994 קינג קרימזון הוקמה מחדש כשישייה, יחד עם שני מוזיקאים נוספים שהצטרפו להרכב משנת 1981. טריי גאן הצטרף וניגן בבס ונגן כלי ההקשה פאט מסטלוטו. הרכב זה הוציא מספר אלבומים באמצע שנות ה-90: Vroom, Thrak ו-ThraKaTTak. הסאונד החדש של קינג קרימזון נשמע כמו שילוב של תקופת Discipline והאלבום Red. אולם מכיוון שהחזרות וההופעות בהרכב המורחב הזה היו יקרות, ההרכב התפרק.
בסוף שנות ה-90, חברתו של פריפ, Discipline Global Mobile, הפעילה לייבל ידידותי לאמנים והפיקה את הפרויקטים הצדדיים של קינג קרימזון, שנקראו ProjeKcts. החברה שחררה גם מוזיקה של אמנים אחרים שהיו קשורים לחברי קינג קרימזון. ב-1998 החברה יצרה את מועדון האספנים של קינג קרימזון, שירות שאיפשר לרשומים בו לקבל מדי חודשיים הקלטות נדירות מהופעות חיות של הלהקה.
היסטוריה > שנות ה-2000

הלהקה התאחדה שוב ובשנת 2000 ללא ברופורד ולוין, הוציאה את אלבום האולפן ה-12 שלה, The ConstruKction of Light האלבום כולו היווה פנייה חדה לפרוג מטאל ונחשב לאחד מהאלבום החלשים שלה. בשנת 2002 הוציאה את ה-EP שלה Happy With What You Have to Be Happy With, במטרה להכנה לאלבום האולפן ה-13 של הלהקה, The Power to Believe גם אלבום זה היה מאוד מטאלי אך יותר מוצלח מקודמו. בשנת 2004 הלהקה התפרקה שוב ולא פעלה עד 2007.
בשנת 2007, הלהקה התאחדה בהרכבה של פריפ, בלו, מאסטלוטו, לוין והמתופף השני החדש של הלהקה, גווין האריסון המתופף של להקת פורקיופיין טרי. הרכב זה לא הוציא שום אלבום אולפן. בשנת 2009, הלהקה התפרקה שוב. וב-2012, פריפ הודיע שהוא פורש מתעשיית המוזיקה ומשאיר את עתידה של קרימזון כלא בטוח. כיום, הלהקה התפרקה סופית ואין תוכנית לאיחוד.
בשנת 2009, פריפ יחד עם מנהיג להקת פורקיופיין טרי סטיבן וילסון, החלו לעבוד על גרסאות משופרות ורימסטרים לאלבומי הלהקה לכבוד יובל 40 שנה ללהקה.
בשנת 2013, פריפ חזר בו ופרסם ביומנו הדיגיטלי כי קינג קרימזון התאחדה שוב בהרכב חדש ובו פריפ (גיטרה), ז'קו ג'קזיק (גיטרה ושירה), גווין האריסון (תופים), מל קולינס (כלי נשיפה) שלא ניגן על הלהקה מאז 1974, ביל ריפלין (תופים) מלהקת R.E.M., טוני לוין (גיטרת בס, צ'פמן סטיק) ופאט מסטלוטו (כלי הקשה). ההרכב יתחיל להופיע בספטמבר 2014.
המוזיקה

פריפ תיאר את קינג קרימזון כ-"דרך לעשות דברים" ו-"ניסיון לארגן אנרכיה". במשך תקופה של כ-35 שנה, ואין ספור שינויים בהרכב, תזמור וצורת הלהקה, קינג קרימזון שמרה על סוג של קביעות בחזון המוזיקלי שלה, ביחס ללהקות ארוכות ימים אחרות.
המוזיקה > השפעות

שורשי המוזיקה של קינג קרימזון נבעו במידה מסוימת מהרוק של שנות ה-60, ובמיוחד מהאסיד רוק והרוק הפסיכדלי. ההרכב הראשון של קינג קרימזון ניגן גם שירים של דונובן והביטלס.
עם זאת, לעומת להקות כמו הביטלס או הרולינג סטונז שיצרו בעיקר צורה מתוחכמת יותר של הרוק האמריקאי, קינג קרימזון ניסתה לשוות למוזיקה שלה גוון אירופאי. במידה רבה קינג קרימזון עזבה את השורשים של הרוק האמריקאי שנבעו מהבלוז והחליפה אותם במוזיקה סימפונית אירופאית מודרנית.
המלחין הקלאסי גוסטב הולסט הוא המשפיע העיקרי על המוזיקה של קינג קרימזון. הגלגול הראשון של הלהקה ניגן את הקטע Mars מתוך The Planets, יצירתו של הולסט, כחלק רגיל מההופעות. השפעות המוזיקה הקלאסית על קינג קרימזון מחשיבות אותה לאחת הלהקות הראשונות והחשובות שיצרה רוק סימפוני.
המוזיקה > אלתור

החל מתחילת פעילותה, ההופעות של קינג קרימזון כללו אלתורים. האלתורים באו לידי ביטוי גם בקטעים מסוימים באלבומי האולפן (למשל 21st Century Schizoid Man), אבל בעיקר בהופעות החיות, שרובן כללו לפחות קטע אלתור אחד, שבו הלהקה פשוט התחילה לנגן ולקחה את המוזיקה לאן שרצתה. הדוגמה הקדומה ביותר לאלתורים של קינג קרימזון היא החלק האמצעי והארוך של השיר Moonchild מהאלבום הראשון, שבו הקטעים המולחנים הם רק הבסיס לאלתורים. בניגוד לרוב האלתורים ברוק, קטעי האלתור של קינג קרימזון מבוססים על בלוז רק לעיתים נדירות, והם מגוונים במיוחד.
קינג קרימזון וישראל

קינג קרימזון כלהקה מעולם לא ביקרו בישראל, אך חברי הלהקה הופיעו בישראל במסגרות שונות. רוברט פריפ הופיע עם הרכבו The League of Crafty Guitarists ב-6 בפברואר 1987 במוזיאון תל אביב, ואדריאן בלו הופיע עם הרכבו The Bears בשנת 1988. בנוסף, ההרכב Crimson Projekct המורכב משלושת חברי הלהקה אדריאן בלו, טוני לוין ופאט מאסטלוטו בתוספת של שלושה נגנים אחרים, הופיע בהיכל התרבות ב-5 במרץ 2014 וניגן את החומרים של קינג קרימזון בעיקר משנות השמונים והלאה.
דיסקוגרפיה

In the Court of the Crimson King (1969)
In the Wake of Poseidon (1970)
Lizard (1970)
Islands (1971)
Larks' Tongues in Aspic (1973)
Starless and Bible Black (1974)
Red (1974)
Discipline (1981)
Beat (1982)
Three of a Perfect Pair (1984)
Thrak (1995)
The ConstruKction of Light (2000)
The Power to Believe (2003)
חברי הלהקה

רוברט פריפ – גיטרה, מלוטרון, גיטרה סינתסייזר, סאונדסקייפס (1968–1974, 1981–1984, 1994–2009, 2013–היום)
אדריאן בלו – זמר, גיטרה, גיטרה סינתסייזר, כלי הקשה אלקטרוניים, מילים, תופים לעיתים רחוקות (1981–1984, 1994–2009)
טוני לוין – גיטרה בס, צ'פמן סטיק, קונטרבס, סינתסייזר, קולות, מילים לעיתים רחוקות (1981–1984, 1994–1999, 2003–2009, 2013–היום)
פאט מאסטלוטו – כלי הקשה אקוסטיים ואלקטרוניים (1994–2009, 2013–היום)
גווין האריסון – תופים (2007–2009, 2013–היום)
ז'קו ג'קזיק – גיטרה, שירה (2013–היום)
ביל ריפלין – תופים (2013–היום)
פיטר סינפילד – מילים, תאורה, סינתסייזר, עטיפות (1968–1972)
גרג לייק – זמר, גיטרה בס, תוף מרים, מילים לעיתים רחוקות (1968–1970)
מייקל גיילס – תופים, כלי הקשה, קולות (1968–1969, מוזיקאי אורח ב-1970)
איאן מקדונלד – חליל צד, סקסופון, קלרינט, קלרינט בס, מלוטרון, קלידים, ויברפון, קולות (1968–1969, מוזיקאי אורח ב-1974)
מל קולינס – חליל צד, סקסופון, חליל בס, קלרינט בס, קלידים, קולות (1972–1970, מוזיקאי אורח ב-1970 ו-1974, 2013–היום)
גורדון האסקל – גיטרה בס, זמר (1970, מוזיקאי אורח ב-1970)
אנדי מקלאוך – תופים (1970)
איאן וולאס – תופים, כלי הקשה, קולות (1971–1972; נפטר ב-2007)
בוז בארל – גיטרה בס, זמר (1971–1972; נפטר ב-2006)
ביל ברופורד – תופים אקוסטיים, אלקטרוניים וכלי הקשה (1972–1974, 1981–1984, 1994–1997)
ג'ון וטון – גיטרה בס, זמר, פסנתר, גיטרה, מילים לעיתים רחוקות (1972–1974)
דייוויד קרוס – כינור, ויולה, מלוטרון, פסנתר חשמלי, קלידים, חליל צד (1972–1974)
ג'יימי מויר – כלי הקשה, תופים, דברים שונים (1972–1973)
טריי גאן – גיטרת Warr, צ'פמן סטיק, גיטרת בריטון, בס אשבורי, קולות, "דברן" (1994–2003)
מוזיקאים אורחים
קית' טיפט – פסנתר אקוסטי וחשמלי באלבומים In The Wake Of Poseidon, Lizard ו-Islands
פיטר גיילס – גיטרה בס באלבום In The Wake Of Poseidon
מארק צ'ריג – קורנית באלבומים Lizard, Islands ו-Red (מהשישייה של קית' טיפס וקנטיפט)
רובין מילר – אבוב, קרן אנגלית באלבומים Lizard, Islands ו-Red
ניק אוונס – טרומבון באלבום Lizard
ג'ון אנדרסון – זמר אורח באלבום Lizard (מלהקת יס)
ריק קמפ – גיטרה בס, ניגן במשך שבועיים עם הלהקה לפני הקלטת האלבום Islands וצירופו של בוז בארל
הארי מילר – קונטרבס באלבום Islands
פאולינה לוקאס - שירת סופרנו באלבום Islands
האנטר מקדונלד – סינתסייזר ותכנות באלבום Earthbound
ריצ'רד אלמר-ג'יימס – מילים באלבומים Larks' Tongues in Aspic, Starless and Bible Black ו-Red
אדי ג'ובסון – אוברדאבינג של כינור ופסנתר חשמלי באלבום USA
מרגרט בלו – מקור המילים של Indiscipline (מן האלבום Discipline) ומילים ל-"Two Hands" (מן האלבום Beat) (מרגרט בלו הייתה אמנית ואשתו של אדריאן בלו בתקופת ההרכב הרביעי של קינג קרימזון)
הערות שוליים

↑  אורי ברייטמן, קינג קרימזון - ביוגרפיה, באתר מתקדם
| קינג קרימזון |
| --- | --- | --- |
רוברט פריפ • מל קולינס • טוני לוין • פאט מסטלוטו • גאווין האריסון • ג'אקו ג'אקסזיק • ג'רמי סטייסי
פיטר סינפילד • גרג לייק • מייקל ג'יילס • איאן מקדונלד • גורדון הסקל • אנדי מקאלו • איאן ואלאס • בוז בארל • ביל ברופורד • ג'ון וטון • דייוויד קרוס • ג'יימי מויר • אדריאן בליו • טריי גאן • ביל ריפלין
| אלבומים | In the Court of the Crimson King • In the Wake of Poseidon • Lizard • Islands • Larks' Tongues in Aspic • Starless and Bible Black • Red • Discipline • Beat • Three of a Perfect Pair • Thrak • The ConstruKction of Light • The Power to Believe |  |
דיסקוגרפיה • קטגוריה:קינג קרימזון
| --- | --- |
בקרת זהויות :  NLI: 987007400417105171  BIBSYS: 6082494  BnF: cb139044068 (data)  CANTIC: a10249126  GND: 5047765-1  ISNI: 0000 0001 2324 5914  LCCN: n85044006  MusicBrainz: b38225b8-8e5f-42aa-bcdc-7bae5b5bdab3  NDL: 00628426  NKC: xx0014750  NLA: 35817146  SELIBR: 220712  SUDOC: 086925881  Trove: 1101070  VIAF: 142046990   WorldCat (עם VIAF): 142046990 
גרג לייק
ביל ברופורד
טוני לוין
רוברט פריפ
קינג קרימזון גרסת 2016
קרלובי וארי (מחוז)

מחוז קרלובי וארי או מחוז קרלובַרסקי (בצ'כית: Karlovarský kraj) הוא אחד מ-13 מחוזות של הרפובליקה הצ'כית, הממוקם בחלקו המערבי של האזור ההיסטורי של בוהמיה. המחוז נקרא על שם בירתו קרלובי וארי (קרלסבאד) ומפורסם בעולם בעיקר בשל אתרי הספא שלו, המפורסמים שבהם בבירה קרלובי וארי ובמריאנסקה לאזנייה. הנקודה הגבוהה ביותר היא Klínovec (1244 מ' מעל פני הים) והנקודה הנמוכה ביותר (320 מ' מעל פני הים) נמצאת על נהר Ohře בגבול האזור. נהר Ohře הוא גם הנהר החשוב ביותר באזור קרלובי וארי ורוב האזור שייך לאגן שלו. נהרות נוספים הם: טפלה, רולאבה, ביסטז'יצה וסבטאבה.
מחוזות משנה

מחוז קרלובי וארי, מחולק לשלושה מחוזות משנה (אוקרס, Okres):
מחוז משנה חב (אנ')
מחוז משנה קרלובי וארי (אנ')
מחוז משנה סוקולוב (אנ')
ברמה הנמוכה יותר של החלוקה המנהלית של הרפובליקה הצ'כית, מצויות הקהילות (obcí), מעין מועצות אזוריות. במחוז קרלובי וארי ישנן 132 קהילות כאלו: 54 במחוז משנה קרלובי וארי, 40 במחוז משנה חב ו-38 במחוז משנה סוקולוב.
ערים ויישובים

קרלובי וארי
אש (אנ')
חב (אנ')
חודוב (אנ')
פרנצישקובי לאזנייה (אנ')
יחימוב (אנ')
קרסליצה (אנ')
לוקט (אנ')
לובי (אנ')
מריאנסקה לאזנייה
ניידק (אנ')
אוסטרוב (אנ')
סקלנה (אנ')
סוקולוב (אנ')
הערות שוליים

↑  Karlovy Vary region, BusinessInfo.cz
| --- | --- |
בקרת זהויות :  NLI: 987007480110905171  GND: 4260366-3  ISNI: 0000 0004 0631 4107  LCCN: n00145339  MusicBrainz: b3ca5dc3-1962-4a5f-98bf-a5ceebd07737  NKC: ge135866  VIAF: 147713206   WorldCat (עם VIAF): 147713206
קונאו

ערך זה עוסק בעיר באיטליה. אם התכוונתם לנפה בה שוכנת העיר, ראו .
| --- | --- |
סמל קונאוסמל קונאו

השוק בקונאו, 2006
 מדינה:  איטליה איטליה
 מחוז:  פיימונטה פיימונטה
 נפה:  קונאו
 שטח:  119 קמ"ר
 גובה:  534 מטרים
 אוכלוסייה:  ‏
  ‑ בעיר:  55,744 (1 בינואר 2023)
  ‑ צפיפות:  470 נפש לקמ"ר (2015)
 קואורדינטות:  44°23′N 7°3′E﻿ / ﻿44.383°N 7.050°E﻿ / 44.383; 7.050
 אזור זמן:  UTC +1
 http://www.comune.cuneo.it
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןקונאו(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןקונאו(למפת פיימונטה רגילה) טורינו נוברה אלסנדריה אסטי מונקאליירי שווייץ לומברדיה ליגוריה צרפת ואל ד'אוסטה הים הליגוריקונאו(למפת פיימונטה מוגדלת) טורינו נוברה אלסנדריה אסטי מונקאליירי שווייץ לומברדיה ליגוריה צרפת ואל ד'אוסטה הים הליגוריקונאו  he tabBackground:;tabBorder:#aaa;defaultTab:0;
קוּנֵאוֹ  (באיטלקית: Cuneo - "יתד", בפיימונטזית ובצרפתית: Coni) היא בירת נפת קונאו שבמחוז פיימונטה, בצפון-מערב איטליה, לרגלי האלפים הימיים. אוכלוסייתה מנתה ב-2008 55,061 נפש. העיר, שבקרבתה שדה תעופה, משמשת בסיס ליציאה לפעילות חורף וספורט, כמקובל באזורים המצויים ליד הרי האלפים.
קונאו נוסדה בשנת 1198 במישור בין נהר סטורה והיובל "גאסו" (Gesso). העיר הוקמה בין אפיקי מים ומכאן שמה. הגרעין העתיק נראה בחלק העליון של העיר ומאופיין ברחוב רומא, הרחוב הראשי מימי הביניים שהיה עורק החיים של העיר. בשני הרחובות הראשיים של העיר, רחוב רומא ורחוב ניצה, קיימים מעברים מקורים באורך של שמונה ק"מ. לאורך הרחובות חזיתות של מבנים בסגנון ימי הביניים ובסגנון נאו-קלאסי. המעברים המקורים, בגובה ורוחב משתנים מספקים הגנה מאור השמש בקיץ, ובחורף - מגשם ומשלג, ונותנים לעיר אופי מיוחד לה.
בנייני הממשל בעיר, בכיכר גלימברטי (Galimberti), בנויים אף הם בסגנון נאו-קלאסי. אזור נוסף בעל אפיון מיוחד הוא ה"קוטרדה מאנדובי" (Contrada Mondovì). ברחוב זה נמצא גם בית הכנסת של העיר.
תולדות העיר

מיקומה האסטרטגי, השולט על שני נהרות, הביא לכך שהעיר קמה במקום ב-1198. העיר נוסדה כאשר חלק מתושבי האזור, שהיו בחסות מנזר "סאן דלמצו די פדונה" (Abbazia di San Dalmazzo di Pedona) עברו לשליטה משותפת של "הבישוף מאסטי", המרקיזות של מונפראטו והמרקיזות של סלצה, ומצאו מחסה במצודה שהקימו. אליהם הצטרפו פליטים מלומברדיה, שנחרבה על ידי פרידריך הראשון, קיסר האימפריה הרומית הקדושה. בעיר משלו שלושה שליטים: שני אצילים ונציג העם. בשנת 1259 הייתה קונאו לעיר הראשית של האזור, הטילה מסים והטביעה מטבעות. ב-1382 עברה העיר לשליטת בית סבויה ומאז עברה תקופות של שגשוג. ב-1859 הוכרזה לנפה במסגרת ממלכת איטליה. לעיר היה גדוד מתנדבים מיוחד ששירת בתנועה לאיחוד איטליה. בשנים 1943–1945 הייתה העיר ממרכזי ההתנגדות נגד הכיבוש הגרמני וזכתה לאות הוקרה על כך.
העיר התפתחה הודות לקרבתה לדרכים שהובילו לצרפת ובזכות היותה מרכז שיווק למוצרים חקלאיים ומוצרים מן החי. הגבלות ביטחוניות הביאו להסתגרותה מאחורי חומות. רק לאחר הכיבוש הצרפתי הוסרו החומות והעיר החלה להתפתח דרומה. אז גם נבנתה כיכר גלימברטי, הכיכר המרכזית של העיר. העיר המשיכה להתפתח בכיוון רחוב ניצה.
יהדות קונאו

בשנת 1406 הורשו יהודים מפרובאנס שבצרפת לגור בעיר. בסוף המאה ה-16 הגיעו לעיר יהודים מאביניון, צאצאי היהודים שהובאו על ידי האפיפיור מרומא למדינתו באביניון, כדי שיהיו בנקאי העיר. ליהודים היה מעמד חשוב בעיר, שאף גרם להקדמת יום השוק משבת ליום חמישי. בין הרחובות "מנדובי" ו"קיוזה" (Chiusa) היה הגטו היהודי, שבו נשמרו עד היום בתים, מרפסות אופייניות וחצרות. בשנת 1724 גרו בעיר 29 משפחות יהודים (134 איש). לאחר שנים נמנו בעיר 500 יהודים.
בית הכנסת הנוכחי חודש במאה ה-19. ארון הקודש בו הוא דוגמה מפוארת לסגנון הבארוק בנוסח ונציאני. במרכז ארון הקודש תבליט מנורת שבעת הקנים.
במהלך מלחמת העולם השנייה באזור פעלה קבוצת פרטיזנים של אנצו קאווליון שהצילה יהודים רבים תוך עזרה להערתבם מצרפת לאיטליה.
ב-2008 נותרו בעיר רק יהודים בודדים בעיר, שאת צורכי הדת שלהם מספקת קהילת טורינו.
ערים תאומות

צרפת ניס, פרובאנס-אלפ-קוט ד'אזור, צרפת
סנגל ריצ'רד טול (אנ'), סנגל
ארגנטינה סנטה פה, סנטה פה, ארגנטינה
גרמניה פירסטנברג/האוול (אנ'), ברנדנבורג, גרמניה
לקריאה נוספת ( על יהודי העיר)

In Piedmont Sixteen Synagogues, בהוצאת הקהילה היהודית בטורינו.
Annie Sacerdoti,Guida All'Italia Ebraica,Marietti, Casale Monferrato,1986
קשר מים

קשר מים
קשר מים הוא קשר לחיבור שתי רצועות שטוחות. קשר מים הוא היחיד שאינו מעוות את הרצועה בתוכו, ולכן לחיבור רצועות הוא חזק ביותר; מוכר רק קשר אחר לחיבור רצועות שהוא חזק יותר - קשר דייגים כפול, שאינו נוח לקשירה ברצועות. בחבלים, שהחתך שלהם עגול, קשר מים אינו בטיחותי (עלול להחליק תחת עומס) ולכן קשר זה אינו מיועד לחיבור בין חבלים.
שימושים אפשריים שלו בטיפוס ובסנפלינג הם יצירת ריתמה מאולתרת וסגירת לולאת רצועה (סלינג).
הקשר נקשר באמצעות יצירת קשר בוהן ברצועה אחת ועקיבה אחר הלולאה ברצועה השנייה מהקצה השני.
רב תחליפא בר אבדימי

| --- | --- |
 תקופת הפעילות:  דור שני לאמוראים
 רבותיו:  שמואל
 בני דורו:  רב יהודה, רב נחמן, רב חסדא, רב הונא
 אב:  אבדימי (או "אבימי")
 
רב תחליפא בר אבדימי (ובגרסאות אחרות- רב תחליפא בר אבימי) היה אמורא שחי בדור השני לאמוראים.
היה תלמידו של שמואל, ונהג כפסיקותיו. מביא בשמו מספר אמרות בתלמוד. במסת ביצה רב כועס עליו שהורה לרבים להקל כשיטת שמואל, אבל קורא לו "צורבא מרבנן"- תלמיד חכם.
ברוב המקומות כתוב ששם אביו היה "אבדימי", אך במספר מקומות כתוב "אבימי", ודקדוקי סופרים מתקן לפעמים את שם אביו ל"אבימי". וכן בספר היוחסין שכתב רבי אברהם זכות כתוב ששם אביו היה "אבדימי", ויש אומרים ש"אבימי".
קרחון סאפארבו

| --- | --- |

מפת האי סמית'. קרחון סאפארבו מצוי באמצע החלק העליון   של הרביע הראשון מימין, בשורה העליונה של רביעי המפה.
 מידע כללי
 מיקום:  אזור הברית האנטארקטית 
 אורך:  1.8 ק"מ 
 רוחב:  2 ק"מ 
 קואורדינטות:  62°53′48″S 62°23′20″W﻿ / ﻿62.8967°S 62.3889°W﻿ / -62.8967; -62.3889
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהקרחון סאפארבו(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהקרחון סאפארבו
 
קרחון סאפארבו (באנגלית: Saparevo Glacier; בבולגרית: ледник Сапарево) הוא קרחון באי סמית', באיי שטלנד הדרומיים, שבסמוך לאנטארקטיקה.
אורכו של הקרחון 1.8 קילומטרים; רוחבו של הקרחון 2 קילומטרים.
הקרחון מנקז את המדרונות הדרום-מערביים של רכס אימאון.
הקרחון ממוקם ממצפון-מזרח לקרחון קונגור.
הקרחון זורם צפונית - צפון-מזרחית מהר כריסטי, ודרום מערבית מפסגת מאטוצ'ינה, ונשפך אל מפרצון ודנה, הנפתח אל מעבר דרייק.
היסטוריה > גילוי ומיפוי הקרחון

הקרחון מופה לראשונה על ידי חוקרים בולגריים בשנת 2009.
היסטוריה > מקור השם

הקרחון נקרא על שם הכפר ספאראבו שבדום-מערב בולגריה, וכן על שם העיר סאפארבה באניה (Сапарева баня) שבמערב בולגריה.
לקריאה נוספת

הגאזט האנטארקטי הבולגרי (בבולגרית)
קרם מרשמלו

| --- | --- |

 
 מאכלים
 סוג:  מגדן, מזון 
 מוצא:  ארצות הברית 
 מרכיבים עיקריים:  סירופ תירס 
 
ממרח קרם מרשמלו
קרם מרשמלו או ממרח מרשמלו (באנגלית: Marshmallow creme) הוא ממרח עשוי קרם מרשמלו הפופולרי בארצות הברית.
הממרח משמש להכנת כריכי מרשמלו וחמאת בוטנים הידועים בשם פלאפרנאטר - כריכים הפופולריים באזור ניו אינגלנד ובייחוד במדינת מסצ'וסטס וכן ליצירת כריכי סמורז ביתיים (בשילוב עם קרם נוטלה).
הממרח מכיל סירופ תירס, סירופ סוכר חומרי טעם וניל וחלבון.
היסטוריה

האזכור הראשון של קרם המרשמלו מקורו בספר הבישול האמריקאי "ספר הבישול של בית הספר פאני פארמרז" ("Fannie Farmer's Boston School Cook Book") משנת 1896. בספר זה נעשה שימוש בקרם למילוי עוגה. ב"ספר הבישול החדש של הגברת רורר" (Mrs. Rorer's New Cook Book) שנכתב על ידי שרה טייסון רורר משנת 1902 מוזכר שימוש בקרם מרשמלו למילוי עוגה.
בראשית המאה ה-20 החלו לייצר קרם מרשמלו בייצור תעשייתי. קופסאות שימורים של המוצר החלו להימכר בשנת 1917 תחת השם "טוט סוויט מרשמלו פלאף" (Toot Sweet Marshmallow Fluff) המוצר החל להימכר בצנצנות בשנות ה-40 של המאה ה-20.
קרם המרשמלו הפך מרכיב מרכזי בכריך הפופולרי פלאפרנאטר אשר עלה לכותרות במסגרת דיון שנערך בבית המחוקקים של מסצ'וסטס בו הציע סנטור מדינת מסצ'וסטס גארט באריוס להגביל הגשתו של הכריך בבתי הספר במדינה. באותו דיון הוצעה הצעה נגדית להכריז על הכריך ככריך הלאומי של המדינה.
הערות שוליים

↑  שימושים בקרם מרשמלו בספרי בישול משלהי המאה ה-19.
↑  קנת' מקנה, "האם ניתן לעצור את הממרח הזה", הבוסטון גלוב, 19 ביוני 2006
↑  קאולווי, למנוט, "המלחמה על הפלאפראנאטר מסלימה בבית המחוקקים", הבוסטון גלוב, 21 ביוני 2006
קריס וקטור

| --- | --- |

 מידע בסיסי
 ייעוד:  firearm family 
 ארץ ייצור:  ארצות הברית 
 יצרן:  Kriss USA, Inc.
 
ה- KRISS Vector היא סדרה של כלי נשק המבוססים על עיצוב תת-מקלע האב שפותח על ידי החברה האמריקאית קריס ארצות הברית. הם משתמשים במערכת נשיפה מושהית לא קונבנציונלית בשילוב עם עיצוב בקו כדי להפחית את הרתיעה המורגשת בירי ואת טיפוס הלוע[דרושה הבהרה], שהומצא על ידי המהנדס הצרפתי רנו קרברט .
הערות שוליים

↑  "Products". KRISS Arms. אורכב מ-המקור ב-20 בינואר 2013. נבדק ב-30 בנובמבר 2012. {{cite web}}:  (עזרה)
↑  "TRANSFORMATIONAL DEFENSE INDUSTRIES, INC.: HOME OF THE KRISS SUPER V SYSTEM - Small Arms Review" (באנגלית אמריקאית). 2009-01-14. נבדק ב-2023-03-19.
ערך זה הוא קצרמרבנושא צבא. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קריס וקטור".
קרייג אילו

| --- | --- |
 לידה:  11 באוגוסט 1961 (בן 63) לאבק, טקסס, ארצות הברית
 עמדה:  קלע
 גובה:  1.98 מטרים
 מספר:  3
 מכללה:  מכללת אודסה אוניברסיטת המדינה של וושינגטון
 דראפט:  בחירה מספר 48, 1983 יוסטון רוקטס
 קבוצות כשחקן
 1983–1986 1986–1993 1993–1996 1996–1997:  יוסטון רוקטס קליבלנד קאבלירס אטלנטה הוקס סיאטל סופרסוניקס
ג'ואל קרייג אילו (באנגלית: Joel Craig Ehlo; נולד ב-11 באוגוסט 1961) הוא כדורסלן עבר אמריקאי, אשר שיחק בליגת ה-NBA בין השנים 1983–1997. ממוצעיו הכוללים לאורך 14 עונותיו בליגה הם 8.6 נקודות, 3.6 אסיסטים ו-2.8 ריבאונדים למשחק.
קריירת מכללות

אילו נולד וגדל בעיר לאבק שבטקסס. בשנת 1979 החל ללמוד ב"מכללת אודסה" אשר בעיר אודסה, טקסס, ולאחר שנתיים עבר לאוניברסיטת המדינה של וושינגטון ("וושינגטון סטייט"). בעונת 1982/1983 העפיל עם קבוצת הכדורסל של האוניברסיטה לסיבוב השני של טורניר אליפות המכללות, בפעם השנייה בתולדות המועדון ולראשונה מזה 42 שנים. במשחק הסיבוב השני הפסידה וושינגטון סטייט מול אוניברסיטת וירג'יניה, בה שיחקו רלף סמפסון וריק קרלייל, בתוצאה 49–54. לאורך אותה עונה, אשר הייתה האחרונה שלו בליגת המכללות, רשם אילו ממוצעים של 12.0 נקודות ו-4.5 אסיסטים למשחק.
קריירת משחק

בדראפט ה-NBA‏ 1983 נבחר אילו בבחירה ה-48 על ידי יוסטון רוקטס, אשר צירפו באותו הדראפט גם את סמפסון (בחירה ראשונה) ואת רודני מקריי (בחירה שלישית). בעונת 1985/1986 העפיל עם הרוקטס לגמר ה-NBA, בו הפסידו מול בוסטון סלטיקס בתוצאה 2–4. במשך 3 עונותיו בקבוצה מיעט אילו לשחק, ותרם 2.4 נקודות בממוצע למשחק בלבד.
בקיץ 1986 חתם על חוזה בקליבלנד קאבלירס, במדיה שיחק ב-7 העונות הבאות. בעונת 1988/1989 סייע לקבוצה לרשום את המאזן הטוב בתולדותיה, 57–25, אשר הציב אותה במקום השלישי באזור המזרחי. בסדרת הסיבוב הראשון בפלייאוף החזיקה קליבלנד ביתרון ביתיות מול המדורגת שישית שיקגו בולס, אך הודחה על ידה בתוצאה 2–3. אחד מהרגעים הזכורים ביותר מהקריירה של אילו התרחש במהלך אותה סדרה; בשניות הסיום של המשחק החמישי והמכריע, כאשר הקאבלירס היו ביתרון 100–99, השתחרר שחקן הבולס מייקל ג'ורדן משמירתו של אילו, וקלע מולו זריקת שדה מאזור קו העונשין אשר העניקה לבולס את הניצחון במשחק ובסדרה. מיד לאחר קליעתו של ג'ורדן, אשר זכתה לכינוי האיקוני "הזריקה" (The Shot), נשכב אילו על הפרקט בתסכול. את אותו משחק סיים אילו כקלעי המוביל של קבוצתו, עם 24 נקודות. בין העונות 1990–1993 שימש אילו כשחקן חמישייה קבוע בקליבלנד, ורשם ממוצעים של 11.9 נקודות, 5.0 ריבאונדים ו-4.0 אסיסטים למשחק. בעונת 1991/1992 הודחו הקאבלירס על ידי הבולס בגמר האזור המזרחי (2–4), ובעונה העוקבת הודחו על ידם בחצי גמר המזרח (0–4), בפעם הרביעית ב-5 העונות האחרונות. בתקופתו בקליבלנד השתתף אילו פעמיים בתחרות השלשות, בשנים 1990 ו-1992.
בין השנים 1993–1996 שיחק באטלנטה הוקס, אליה עבר יחד עם מאמנו בקליבלנד לני וילקינס, ובעונות 1994 ו-1996 העפיל עם הקבוצה לחצי גמר האזור המזרחי. בעונת 1996/1997 עבר לשחק בסיאטל סופרסוניקס, ובקיץ 1997 פרש ממשחק, בגיל 35.
הערות שוליים

↑  סטטיסטיקות הקריירה של הודג'ס ב-NBA, באתר basketball-reference.com
↑  סטטיסטיקות המכללות של אילו, באתר sports-reference.com
↑  רשימת הנבחרים בדראפט 1983, באתר basketball-reference.com
↑  היום לפני 30 שנה: ג'ורדן קולע את "הזריקה", באתר cleveland.com,‏ 8 במאי 2019
↑  סטטיסטיקות המשחק בין שיקגו לקליבלנד, באתר basketball-reference.com
קרייג גודווין

קרייג אלכסנדר גודווין (באנגלית: Craig Alexander Goodwin; נולד ב-16 בדצמבר 1991 באדלייד שבאוסטרליה) הוא כדורגלן אוסטרלי המשחק בעמדת קשר הכנף בקבוצת אדלייד יונייטד מליגת העל האוסטרלית ובנבחרת אוסטרליה.
קריירת מועדונים

גודווין שיחק במועדונים אדלייד ריידרס, אואקליי קאנונס, מלבורן הארט, ניוקאסל ג'טס, אדלייד יונייטד, ספרטה רוטרדם, אל-וחדה ואבהא. בשנת 2021 חזר לשחק באדלייד יונייטד, תחילה בהשאלה ולאחר מכן בהעברה קבועה.
קריירה בינלאומית

ב-25 ביולי 2013 ערך גודווין את הופעת הבכורה שלו בנבחרת אוסטרליה, בהפסד 3-2 לנבחרת יפן במסגרת אליפות מזרח אסיה 2013. ב-27 בינואר 2022 הבקיע את שער הבכורה שלו בנבחרת, בניצחון 4-0 על נבחרת וייטנאם במסגרת מוקדמות מונדיאל 2022.
נכלל בסגל נבחרת אוסטרליה לטורניר מונדיאל 2022.
נכלל בסגל נבחרת אוסטרליה לטורניר גביע אסיה 2023.
הערות שוליים

↑  Socceroos FIFA World Cup Qatar 2022™ squad announced באתר Football Australia, ‏ 8 בנובמבר 2022 (באנגלית)
↑  Subway Socceroos AFC Asian Cup Qatar 2023™ Squad Revealed באתר Football Australia, ‏ 22 בדצמבר 2023 (באנגלית)
| נבחרת אוסטרליה – מונדיאל 2022 |
| --- | --- | --- |
|  1 ריאן •  2 דגנק •  3 אטקינסון •  4 ראוולס •  5 קראצ'יץ' •  6 טיליו •  7 לקי •  8 רייט •  9 מקלארן •  10 חרוסטיץ' •   11 מביל •  12 רדמיין • 13 מוי •  14 מקגרי • 15 דיוק • 16 בחיץ' • 17 דבלין • 18 ווקוביץ' • 19 סוטאר • 20 דנג • 21 קואול • 22 אירוויין • 23 גודווין • 24 קינג • 25 קאמינגס • 26 באקוס • מאמן: ארנולד |  1 ריאן •  2 דגנק •  3 אטקינסון •  4 ראוולס •  5 קראצ'יץ' •  6 טיליו •  7 לקי •  8 רייט •  9 מקלארן •  10 חרוסטיץ' •   11 מביל •  12 רדמיין • 13 מוי •  14 מקגרי • 15 דיוק • 16 בחיץ' • 17 דבלין • 18 ווקוביץ' • 19 סוטאר • 20 דנג • 21 קואול • 22 אירוויין • 23 גודווין • 24 קינג • 25 קאמינגס • 26 באקוס • מאמן: ארנולד | אוסטרליה |
| נבחרת אוסטרליה – גביע אסיה בכדורגל 2023 |
| --- | --- | --- |
|  1 ריאן •  2 דנג •  3 אטקינסון •  4 ראולס •  5 בוס •  6 בויל •  7 סילברה •  8 מטקאלף •  9 פורנארולי •  10 ינגי •   11 טיליו •  12 תומאס • 13 אוניל •  14 מקגרי • 15 דיוק • 16 בחיץ' • 17 באקוס • 18 גאוסי • 19 סוטאר • 20 מילר • 21 ברג'ס • 22 אירווין • 23 גודווין • 24 יזבכ • 25 ג'ונס • 26 אירדל • מאמן: ארנולד |  1 ריאן •  2 דנג •  3 אטקינסון •  4 ראולס •  5 בוס •  6 בויל •  7 סילברה •  8 מטקאלף •  9 פורנארולי •  10 ינגי •   11 טיליו •  12 תומאס • 13 אוניל •  14 מקגרי • 15 דיוק • 16 בחיץ' • 17 באקוס • 18 גאוסי • 19 סוטאר • 20 מילר • 21 ברג'ס • 22 אירווין • 23 גודווין • 24 יזבכ • 25 ג'ונס • 26 אירדל • מאמן: ארנולד | אוסטרליה |